Publiek gewaarsku oor tronkposte-slenter | Maroela Media
ŉ Aantal werksoekers is glo bedrieg deur beloftes van poste en leierskapsgeleenthede by die departement van korrektiewe dienste wat nie bestaan nie. “Die oortreders het van sosialemediaplatforms gebruik gemaak om die poste te bemark,” het Modise in ŉ verklaring gesê.
Hy doen ŉ beroep op die publiek om met wetstoepassingsagentskappe te werk wat tans ondersoek instel na dié “misleidende advertensies en ander verwante onwettige en kriminele dade”.
Die bedrieërs het glo ŉ administrasiefooi van R150 gehef om poste in die departement te verseker.
“Daar is geen koste aan verbonde om aansoek te doen vir poste in die departement van korrektiewe dienste of enige ander staatsdepartement nie,” het Modise gesê. “Dit is onwettig om geld te vra. Wetgewing vereis ook van enige persoon wat inligting het oor korrupte en bedrieglike aktiwiteite om dit dadelik by die owerhede aan te meld.”
Die persone wie se name in die valse advertensies genoem word, is nie op die databasis van korrektiewe beamptes nie en is onbekend aan die departement.
“Soortgelyke voorvalle kan by die departement van menslike hulpbronne aangemeld word by 012 305 2000 om ŉ bydrae te lewer tot die bestaande ondersoek, of meld die saak aan by 0800 701 701,” het hy bygevoeg.
Modise het gesê enige vakante poste of ander geleenthede word deur hoofstroommedia of die departement se eie webwerf en interne e-poskennisgewings bemark.
Ag wie wil nou eintlik daar werk wonder ek …hou maar die poste al is dit n slenter
Lance, waarvan praat jy? Ek sal mal wees oor ‘n job daar……Jy doen die absolute minimum vir die absolute maksimum, sonder enige ervaring of bewese opleiding. Niemand kyk eers of jy ‘n kriminele rekord het voordat jy aangestel word nie, solank jy net instem om ‘n % van jou inkomste oor te betaal aan die aansteller…..is jou toekoms verseker.
Buitestander · 4 jare gelede
Ja, as jy groot word met omkopery glo jy jy kan niks bekom sonder om kopery nie.
Dis baie waar wat jy se en ek stem so saam met dit maar dis nie hoe ons grootgemaak was nie en ek weet jy ook nie …maar jy raak verseker die regte punte aan…sou hou maar die jobs slenter if nie
So waar onthou nog hoe ou Trueman Prins die bugermeeester van Beaufort Wes word hoe hy gese het hy gaan die pad deur n tollpad maak, nooit gedink hy sal n alternatiewe pad moet he nie. Nou kan jy nie eers op daai pad loop nie dan kry jy n spoedboete.